Mar 16,2017
'బ్యాడ్‌ బ్యాంకు'పై చర్చిస్తున్నాం : మంత్రి అరుణ్‌ జైట్లీ
న్యూఢిల్లీ : బ్యాడ్‌ బ్యాంకు ఏర్పాటుపై ప్రస్తుతం చర్చ జరుగుతుందని కేంద్ర ఆర్థిక శాఖ మంత్రి అరుణ్‌ జైట్లీ అన్నారు. ప్రస్తుత ఆర్థిక సంవత్సరం నాలుగో త్రైమాసికం (క్యూ4)లో మొండి బాకీలు తగ్గుముఖం పట్టాయని పేర్కొన్నారు. బుధవారం న్యూఢిల్లీలో ఆర్థిక మంత్రిత్వశాఖ ఆధ్వర్యంలోని సంప్రదింపుల కమిటీతో తొలిసారి జైట్లీ భేటీ అయ్యారు. ఈ సమావేశంలో మంత్రి మాట్లాడుతూ బ్యాడ్‌ బ్యాంకు ఏర్పాటుపై కొన్ని వేదికలపై చర్చ జరుగుతుందన్నారు. మొండి బాకీలు పెద్ద సవాలుగా మారాయన్నారు. ముఖ్యంగా స్టీల్‌, విద్యుత్‌, మౌలిక వసతుల రంగాలు అత్యధిక పారు బకాయిలు కలిగి ఉన్నాయన్నారు. చాలా మంది కార్పొరేట్లు ముఖ్యంగా మొండి బాకీల సమస్యను ఎదుర్కుంటున్నారన్నారు. కార్పొరేట్ల రాని బాకీలను రద్దు చేయాలని ప్రభుత్వ ముఖ్య ఆర్థిక సలహాదారు అరవింద్‌ సుబ్రమణియన్‌ ఇంతక్రితం రోజు పేర్కొన్నారు. బడా పెట్టుబడిదారుల అప్పుల రద్దుపై ప్రభుత్వంపైనా అనేక విమర్శలు వచ్చినప్పటికీ వెనక్కి తగ్గాల్సిన అవసరం లేదన్నారు. ఇందుకోసం బ్యాడ్‌ బ్యాంకు అవసరమని పేర్కొన్నారు. పెట్టుబడిదారి ఆర్థిక వ్యవస్థలో ఇలాంటి విధానాలు సాధారణమేనని, కొన్ని మార్చిపోవాలని సలహా ఇచ్చారు. బడా బకాయిదార్లను ఆదుకోవడానికి ప్రభుత్వం ముందుకు రావాలని ఆయన ప్రతిపాదించిన సంగతి తెలిసిందే.
మీ స్నేహితులకు రికమెండ్ చెయ్యండి